b"\n_START_ARTICLE_\nLes Paul\n_START_SECTION_\nBakgrunn\n_START_PARAGRAPH_\nLes Paul  ble f\xc3\xb8dt i Waukesha i Wisconsin som Lester William Polsfuss. Senere begynte en forenklingsprosess av navnet. Familien forenklet navnet sitt til Polfus, og Lester forenklet det senere enda mer. Hans foreldre var George og Evelyn Polsfuss._NEWLINE_Les Paul ble f\xc3\xb8rst interessert i musikk da han var \xc3\xa5tte \xc3\xa5r, da han begynte \xc3\xa5 spille p\xc3\xa5 munnspill. Etter \xc3\xa5 ha pr\xc3\xb8vd seg p\xc3\xa5 banjo fikk Paul s\xc3\xa5 interesse for gitaren.\n_START_SECTION_\nMusiker\n_START_PARAGRAPH_\nI tretten\xc3\xa5rsalderen var Paul allerede begynt \xc3\xa5 spille halvprofesjonelt som countrygitarist, og da han var sytten \xc3\xa5r spilte han med Rube Tronson's Cowboys. Litt etter gikk han ut av skolen for \xc3\xa5 flytte til St. Louis og ble medlem av Wolverton's Radio Band._NEWLINE_I 1930-\xc3\xa5rene arbeidet Paul i Chicago, hvor han spilte jazz i radioen. Pauls to f\xc3\xb8rste albums utkom i 1936, det ene under navnet Rhubarb Red (Pauls country-pseudonym), og det annet som en del av bluessangeren Georgia Whites band._NEWLINE_Paul var ikke spesielt begeistret for de halvakustiske gitarer som ble solgt i 1930-\xc3\xa5rene, og begynte \xc3\xa5 eksperimentere med sine egne designs._NEWLINE_I 1938 flyttet Paul til New York, og fikk en plass i radioshowet Fred Waring's Pensylvannians. I 1943 flyttet Paul igjen, denne gang til Hollywood, hvor han grunnla en ny trio. Den 2. juli 1944 spilte Les Paul i den f\xc3\xb8rste Jazz at the Philharmonic concert i Los Angeles sammen med blant andre Nat King Cole, som stand-in for Oscar Moore. Pauls trio spilte ogs\xc3\xa5 i Bing Crosbys radioshow samme \xc3\xa5r. Crosby sponset s\xc3\xa5 noen av Pauls opptakelser, og Paul og Crosby spilte inn noen numre sammen, deribladt It's Been A Long, Long Time, som blev en stor hit i 1945. Foruten \xc3\xa5 spille med Crosby og The Andrews Sisters, utgav Pauls egen trio ogs\xc3\xa5 en rekke albums sist i 1940-\xc3\xa5rene.\n_START_SECTION_\nElektrisk gitar\n_START_PARAGRAPH_\nI 1941 designet, og bygget Les Paul en av de f\xc3\xb8rste elektriske gitarer (men den var ogs\xc3\xa5 selvstendig oppfunnet av Leo Fender og Adolf Rickenbacker omkring den samme tid). _NEWLINE_Les Paul-gitaren er oppkalt etter Les Paul, som var den f\xc3\xb8rste som gikk til Gibson med ideen om \xc3\xa5 lage en elektrisk gitar i hel tre f\xc3\xb8rst i 1945. Etter at Gibson f\xc3\xb8rst hadde gitt ham avslag, henvendte de seg senere til Les Paul med sitt designkonsept og han kom med to forslag. Det ene var at gitaren skulle anses som et luksusinstrument; gitaren skulle alltid produseres i en gull-modell (gold-top) og at man brukte en stol som strengene vikles rundt om. Det f\xc3\xb8rste forslaget ble akseptert og man har alltid kunnet kj\xc3\xb8pe en gold-top Les Paul, men p\xc3\xa5 grunn av problemer med intonasjonen fantes Pauls stoldesign bare p\xc3\xa5 de f\xc3\xb8rste Les Paul-gitarer som ble laget. Les Paul-gitaren kom i salg i 1952, og har v\xc3\xa6rt i salg siden da (unntatt \xc3\xa5rene 1960 til 1968 da Gibson SG skulle erstatte den, ogs\xc3\xa5 under navnet Les Paul)._NEWLINE_Gibson Les Paul-gitarer har blitt solgt nesten uavbrutt siden 1954._NEWLINE_Les Paul d\xc3\xb8de av lungebetennelse i 2009."